ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013360
ขอให้ตรวจสอบใบอนุญาตในการขอจัดงานแสดงดนตรี ในวันที่ 31 มีนาคม 2566 บริเวณด้านหลังตลาดตะวันนา หรือด้านหลังศูนย์การค้าเดอะมอล์บางกะปิ แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่า เมื่อวันที่ 31 มีนาคม 2566 ตรงบริเวณด้านหลังตลาดตะวันนา มีการจัดงานแสดงดนตรี เล่นดนตรีสด ส่งผลทำให้เกิดปัญหาเสียงดังรบกวน ตั้งแต่ช่วงเวลา 18.00 น. จนถึงปัจจุบัน เวลา 22.20 น. (เวลาที่แจ้งเรื่อง) ซึ่งผู้ร้องได้มีการติดต่อไปยังเจ้าหน้าที่ตำรวจพื้นที่ เพื่อให้เข้าไปตรวจสอบ และแก้ไขปัญหาเสียงดัง แต่เจ้าหน้าที่ตำรวจแจ้งว่าทางผู้จัดงานฯ ได้มีการขออนุญาตใช้เสียงกับทางหน่วยงานฯแล้ว ถึงช่วงเวลา 24.00 น. ซึ่งเป็นการขออนุญาตถูกต้องจึงทำอะไรไม่ได้ แต่ผู้ร้องเห็นว่าพื้นที่ใกล้เคียงจากจุดจัดงาน มีทั้งหอพัก อาคารคอนโด และที่อยู่อาศัยมากมาย  แต่กลับต้องมารับผลกระทบจากการจัดงาน ต้องทนปัญหาเสียงดัง จนไม่สามารถนอนหลับพักผ่อนได้ ผู้ร้องจึงต้องการทราบว่าหน่วยงานที่เป็นผู้ออกใบอนุญาตให้จัดงานดังกล่าว มีการออกใบอนุญาตให้ได้อย่างไร จึงประสงค์ให้หน่วยงานที่เกี่ยวข้อง มีการตรวจสอบเกี่ยวกับการออกใบอนุญาตให้มีการจัดงานในครั้งนี้ด้วย (ผู้ร้องประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata